Alcàsser celebra la “Fira Sabers i Sabors”
dt., 22/10/2024 - 09:20

Durant el cap de setmana Alcàsser ha gaudit d'una nova edició de la “Fira Comercial i Gastronòmica Sabers i Sabors” , que comptava enguany amb Mercat Renaixentista.

El divendres es donava inici a la fira, en una vesprada festiva, on nombroses autoritats com Fernando de Rosa, diputat del Congrés, Laura Chuliá, diputada de les Corts Valencianes, Imma González, diputada de l'Àrea de Benestar i inclusió Social i Salut Pública, José Francisco Cabanes, president de la Mancomunitat de l'Horta Sud, a més d'alcaldes i representants de pobles de tota la comarca, van visitar totes les parades de la fira acompanyats de música i ball.

Tant la zona comercial com gastronòmica van comptar amb centenars de visitants al llarg dels tres dies, a més va haver-hi dinamitzacions per a tota la família, amb espectacles de circ, activitats infantils i música.

A més, el diumenge es va celebrar el concurs de dolços, que enguany tenia com a recepta el tradicional “Plat de Glòria”. Va comptar amb un jurat format per Mercedes Hernandez, representant del Mercat Municipal, Lolita Esteve, mestressa de casa aficionada i experta en dolços, Mª Nieves Martínez, representant de les entitats participants en la Fira 2024, Carmen Rosa, fornera i titular de forn, Santiago Hernández, representant del blog de cuina Rec&Rec Gastronómic.

La guanyadora va resultar ser Amparo Navarro Hervás a qui se li va entregar un xec de 150€ per a gastar en comerç local. Les altres finalistes van ser Constantina Chanzá Martínez, que va rebre un premi valorat en 100€ i Dolores Marínez Chanzá, que va quedar en tercer lloc i que també va rebre 50€ per a gastar en comerç local.

Impulsat pel Espai Jove d'Alcàsser, es va realitzar un Fòrum Jove en el marc de la Fira per a així conéixer les inquietuds, necessitats i interessos de la població jove i poder acostar a les polítiques municipals diferents propostes de millora.

La regidor de Joventut, Promoció Econòmica i Ocupació, María Furió destaca “ Ens ompli d'orgull el gran acolliment que ha tingut La Fira i de veure com és un punt de trobada i d'orgull per a Alcàsser celebrar-la cada any” a més insisteix “Estem molt contents amb la participació del veïnat i també dels visitants d'altres poblacions, ara ja preparem la següent edició”.